ΕΛΛΗΝΙΚΗ ΔΗΜΟΚΡΑΤΙΑ



**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΓΕΝΙΚΗ Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**Δ/ΝΣΗ ΣΠΟΥΔΩΝ & ΦΟΙΤ. ΜΕΡΙΜΝΑΣ**

**ΤΜΗΜΑ Β΄ ΦΟΙΤΗΤΙΚΗΣ ΜΕΡΙΜΝΑΣ**

ΤΑΧ. Δ/ΝΣΗ: ΙΕΡΑ ΟΔΟΣ 75

T.K. 118 55, Αθήνα

Πληροφορίες: κα Φ. Στράτου

Τηλ.: 210 5294929

Fax: 210 5294917

E-mail: foitmerimna@aua.gr

Ιστοσελίδα: [www.aua.gr](http://www.aua.gr)

**ΑΝΑΚΟΙΝΩΣΗ**

Σύμφωνα με την **ΚΥΑ:Αρ.1331/5.4.2021** του Υπουργείου Παιδείας και Θρησκευμάτων σχετικά με την πρακτική άσκηση φοιτητών δια ζώσης

**Διευκρινίζεται ότι :**

**1.** Η πρακτική άσκηση φοιτητών των προγραμμάτων σπουδών πρώτου και δεύτερου κύκλου των Α.Ε.Ι. είναι σε **αναστολή από τις 7.11.2020** δυνάμει των κοινών υπουργικών αποφάσεων που αναφέρονται στο σχετικό άρθρο 10 της ανωτέρω ΚΥΑ.

**2.** *Εάν η πρακτική άσκηση φοιτητών των προγραμμάτων σπουδών πρώτου και δεύτερου κύκλου των Α.Ε.Ι. είχε αρχίσει* ***πριν*** *τις 7.11.2020* και **η διεξαγωγή αυτής ανεστάλη** σύμφωνα με την παρ. 1, και εφόσον ο **υπολειπόμενος χρόνος ολοκλήρωσής της είναι** **μικρότερος ή ίσος του 25%** *της συνολικής χρονικής διάρκειας που προβλέπεται στο ισχύον* *πρόγραμμα σπουδών*, **δύναται με απόφαση των αρμοδίων οργάνων του οικείου Τμήματος** να θεωρηθεί περαιωθείσα.

**3**. Είναι δυνατή η συνέχιση της πρακτικής άσκησης φοιτητών στο πλαίσιο προγραμμάτων σπουδών α’ και β’ κύκλου σπουδών με μεθόδους εξ αποστάσεως, υπό τις ακόλουθες προϋποθέσεις: ι) η φύση του αντικειμένου της πρακτικής άσκησης των φοιτητών επιτρέπει τη διεξαγωγή της με μεθόδους εξ αποστάσεως διασφαλίζοντας το αντίστοιχο επίπεδο ποιότητας, ιι) το εκπαιδευτικό αποτέλεσμα και ο σκοπός διεξαγωγής της επιτυγχάνεται και επαληθεύεται, ιιι) εξακολουθεί να υφίσταται εποπτεία των φοιτητών από το διδακτικό προσωπικό του Α.Ε.Ι. και επίβλεψη από τον υπεύθυνο του φορέα υποδοχής καθ’ όλη τη διάρκεια της εξ αποστάσεως διεξαγωγής της.

**Σε κάθε περίπτωση επαφίεται στα αρμόδια όργανα του οικείου Τμήματος, ύστερα από εισήγηση του Υπευθύνου για τη διενέργεια της πρακτικής άσκησης, να καθορίσει ειδικότερα ζητήματα ολοκλήρωσης της πρακτικής άσκησης.**

3. Στις περιπτώσεις όπου κατά τη διεξαγωγή πρακτικής άσκησης έχει συμφωνηθεί η καταβολή αμοιβής ή προβλέπεται υποχρεωτικά η καταβολή αμοιβής από την κείμενη νομοθεσία, συμπεριλαμβανομένων των περιπτώσεων όπου η πρακτική άσκηση διενεργείται μέσω συγχρηματοδοτούμενων προγραμμάτων, η αμοιβή των φοιτητών των Α.Ε.Ι. για τη διεξαγωγής αυτής πραγματοποιείται αποκλειστικά για το χρονικό διάστημα υλοποίησης της πρακτικής άσκησης**.**

Με βάση τα ανωτέρω, οι φοιτητές, των προγραμμάτων σπουδών *πρώτου και δεύτερου κύκλου του ΓΠΑ, η πρακτική άσκηση των οποίων. είχε αρχίσει* ***πριν*** *τις 7.11.2020* και **η διεξαγωγή αυτής ανεστάλη** σύμφωνα με την παρ. 1, και εφόσον ο **υπολειπόμενος χρόνος ολοκλήρωσής της είναι** **μικρότερος ή ίσος του 25%** *της συνολικής χρονικής διάρκειας που προβλέπεται στο ισχύον* *πρόγραμμα σπουδών*, **καλούνται να ενημερώσουν άμεσα** το Τμήμα Φοιτητικής Μέριμνας στο email: foitmerimna@aua.gr υποβάλλοντας βεβαίωση πρακτικής άσκησης από τον φορέα εκτός ΓΠΑ ή εντός ΓΠΑ από τον Υπεύθυνο του Τμήματός τους, προκειμένου να αναγνωριστεί η περάτωση της πρακτικής τους άσκηση.

**Ο ΑΝΤΙΠΡΥΤΑΝΗΣ**

Διοικητικών Υποθέσεων

Ακαδημαϊκών Υποθέσεων &

Φοιτητικής Μέριμνας

**Καθ. ΝΙΚΟΛΑΟΣ ΔΕΡΚΑΣ**